Somaliya: Yawan wanda suka rasu ya karu | Siyasa | DW | 16.10.2017
Somaliya: Yawan wanda suka rasu ya karu
Sama da mutane 270 suka halaka a sakamakon harin kunar bakin wake da aka kai a kasar, wasu daruruwa kuwa sun sami rauni a harin ta'addancin da ya kasance mafi muni a tarihin Somaliya.
Alkaluman mamata ya ci gaba da karuwa tun bayan kazamin harin da aka kai da wata babbar mota makare da bam a kofar shiga wani otal mai cunkoson jama'a a birnin Mogadishu. Baya ga 'yan kasar Somaliya da wannan lamari ya shafa, wasu 'yan kasashen ketare ma sun shiga jerin wanda suka raunata ko ma suka rasu sakamakon harin. Wata mata mai suna Ruun Abdi ta ce mai gidanta wanda sojan Amirka wanda ya gamu da ajalinsa a harin inda ta ke cewar ''mutumin kirki ne wanda ya ke aiki haikan''.
Yayin da al'ummar kasar ke cigaba da yin zaman makoki na wanda aka rasa da kuma jinyar fiye da mutane 500 da suka jikkata, shugaban Somaliya Mohamed Abdullahi Farmajo ya nemi hadin kan 'yan kasar don ganin an kawo karshen kungiyar Al-Shabaab da ke gwagwarmaya da makamai a kasar wadda a cewarsa ita ce ta kai harin duk kuwa da cewar kungiyar ba ta bayyana cewar ita ce ta kai ba.
Wannan harin na ba-za-ta dai ya sa murna ta koma ciki a kasar da al'ummarta ke murnar farfadowa daga cikin kuncin da ta sami kanta sanadiyar yawaitar hare-haren 'yan bindigar Al-Shabbab, yayin da a share guda hukumomi ke kokari wajen ganin sun tabbbatar da dorewar zaman lafiya.
Rahoto kan halin da ake ciki game da harin Somaliya
Kwanan wata 16.10.2017
Rahotanni masu dangantaka Somaliya, AL-Shabab
Muhimman kalmomi Somaliya, Mohamed Abdullahi Farmajo, al-Shabab, Harin ta'addanci
Permalink https://p.dw.com/p/2lu6N
An kashe 'yan al-Shabab a Somaliya 05.12.2018
Mayakan Somaliya tare da goyon bayan dakarun Amurka sun kai somame kan wasu wurare biyu da mayakan al-Shabab ke tare motocin kasuwa su na kwacewa mutane kudi.
Somaliya na tuni da mummunan hari shekara guda 14.10.2018
Somaliya ta yi tuni da shekara guda na mummunan hari da ba ta taba ganin irinsa ba, inda babbar mota makare da bama-bamai ta kai hari tsakiyar birnin Mogadishu inda ta halaka sama da mutane 500.